[{"text_idx": "#000001", "text": "Mae casgliad Caerdydd o stadia ac arena\u0302u yn cynnig amrywiaeth o leoliadau ardderchog ar gyfer digwyddiadau corfforaethol."}, {"text_idx": "#000002", "text": "Mae gan Gaerdydd brofiad o reoli digwyddiadau busnes mawr a digwyddiadau chwaraeon rhyngwladol sy\u2019n denu miloedd ar filoedd o bobl. Mae ganddi beth sydd ei angen i ddelio a\u0302 niferoedd mawr a\u2019r gwaith logisteg a diogelwch cysylltiedig. Mae Caerdydd yn ddinas fach sy\u2019n adnabyddus am \u2018bwnio\u2019n uwch na\u2019i phwysau\u2019 ac mae\u2019n cynnig cyfleusterau o\u2019r radd flaenaf yn bennaf oherwydd ei statws fel Prifddinas Cymru a chartref Senedd Cymru."}, {"text_idx": "#000004", "text": "Y lleoliad mwyaf yw Stadiwm Principality yng nghanol y ddinas. Cyfeirir at y stadiwm eiconig hwn yn aml fel \u2018stadiwm rygbi gorau\u2019r byd\u2019, gyda tho symudol a 74,500 o seddi mewn powlen 11,000m2, sy\u2019n creu\u2019r arena dan do fwyaf yn Ewrop. Mae chwe lleoliad i hyd at 300 o bobl mewn arddull theatr neu fwyta a 124 o lolfeydd moethus. Mae\u2019r cae dan do wedi\u2019i ddefnyddio ar gyfer digwyddiadau pwrpasol; cynhaliodd trefnwyr y Cwpan Ryder ginio dathlu a chyngerdd i 1000 arno."}, {"text_idx": "#000005", "text": "Cynhaliodd y Stadiwm Principality Ffeinal Cynghrair y Pencampwyr 2017, ac mae hefyd wedi cynnal chwe rownd derfynol Cwpan FA Lloegr, 11 ge\u0302m Be\u0302l-droed Olympaidd, tri thwrnamaint Cwpan Rygbi\u2019r Byd, pum digwyddiad bocsio mawr, 16 Pencampwriaeth Speedway Prydain a chyngherddau gan restr hir o artistiaid cerddoriaeth byd-enwog. Gall cynrychiolwyr fynd ar daith y tu o\u0302l i\u2019r llenni o gwmpas y stadiwm a gweld ystafelloedd newid y chwaraewyr, yr ystafell reoli a dysgu sut mae\u2019r gofalwr yn gofalu am y cae neu sut mae\u2019r Hebog yn dychryn y colomennod bob bore. Y Stadiwm hwn oedd y stadiwm digwyddiadau cynaliadwy cyntaf yn y DU."}, {"text_idx": "#000008", "text": "Ger y Stadiwm Principality mae Parc yr Arfau, un o eiconau Caerdydd. Heddiw mae\u2019n gartref i Gleision Caerdydd ac yn cynnig gofod lletygarwch corfforaethol a gofod cyfarfod/digwyddiadau ar gyfer hyd at 400."}, {"text_idx": "#000010", "text": "Efallai nad llawr sglefrio yw\u2019r peth cyntaf sy\u2019n dod i\u2019r meddwl wrth drefnu digwyddiad, ond mae Arena Ia\u0302 Viola ym Mae Caerdydd yn cynnig capasiti eistedd o 3,800. Mae cartref y pencampwyr hoci ia\u0302 The Cardiff Devils wedi croesawu digwyddiadau bocsio a Noson gydag Anthony Joshua gyda 700 o westeion yn bwyta, yn ogystal a\u0302 chyfarfodydd."}, {"text_idx": "#000012", "text": "Bwyty a Bar blaenllaw gan ddeuawd sydd wedi ennill gwobrau i agor yng Nghaerdydd"}]